b'\n_START_ARTICLE_\nMessalina\n_START_PARAGRAPH_\nValeria Messalina (noin 23\xe2\x80\x9348) oli Rooman keisari Claudiuksen kolmas vaimo. H\xc3\xa4n oli Claudiuksen suuri rakkaus, mutta h\xc3\xa4n petti t\xc3\xa4t\xc3\xa4 lukemattomien miesten kanssa. Messalina oli 33 vuotta Claudiusta nuorempi. Messalinan kanssa Claudius sai pojan, Britannicuksen, ja Octavia-tytt\xc3\xa4ren. Messalina rakastui senaattori Gaius Siliukseen. Claudiuksen poissa ollessa Messalina vietti suurin juhlamenoin h\xc3\xa4it\xc3\xa4 Siliuksen kanssa. Messalina yritti silloin anastaa vallan Claudiukselta ja asettaa Siliuksen uudeksi keisariksi. Claudius kuitenkin teloitutti molemmat syytettyin\xc3\xa4 maanpetoksesta.'